EkBass/fiwiki-20250220-pages-articles huggingface dataset:
Willis Carrier

Willis Haviland Carrier (26. marraskuuta 1876 – 7. lokakuuta 1950)Margaret Ingels, Willis Haviland Carrier: father of air conditioning, Country Life Press, 1952, p. 101: "Willis Haviland Carrier died in New York on October 7, 1950, shortly before his seventy-fourth birthday.") oli Yhdysvaltalainen insinööri, joka tunnetaan ilmastoinnin kehittäjänä. Carrierin ilmastointikoneiden merkitys oli suuri Yhdysvalloissa, koska se mahdollisti Yhdysvaltojen "aurinkovyöhykkeen" avautumisen pohjoisista osavaltioista muuttaville ihmisille ja taloudelliselle kasvulle.Chaline, s. 137 ==Varhainen elämä ja koulutus== Carrier syntyi Angolassa, New Yorkin osavaltiossa. Hänen vanhempansa olivat Duane Williams Carrier (1836-1908) ja Elisabet R. Havilland (1845-1888). Äiti kuoli pojan ollessa 11-vuotias. Willis Carrier opiskeli insinööriksi Cornellin yliopistossa valmistuen 1901. ==Ilmastoinnin keksiminen== Buffalossa heinäkuussa 1902 Carrier toimitti New York-laiselle laatuongelmista kärsivälle painotalolle piirustukset ilmastointijärjestelmästä, jonka on tunnustettu olleen maailman ensimmäinen lajissaan. Vuoden 1902 järjestelmä paalutti ilmastointijärjestelmien vaatimuksia toiminnan suhteen. Ilmastoinnin täytyy huolehtia neljästä tehtävästä: #Lämpötilan hallinta #Ilmankosteuden hallinta #Ilmankierrosta ja vaihdosta huolehtiminen #Ilman puhdistaminen Testattuaan ja paranneltuaan järjeltelmäänsä useita vuosia, Carrier sai vuonna 1906 patentin ilmankäsittelylaitteelleen, joka pystyi niin suihkuttamalla lämmintä vettä kosteuttamaan ilmaa kuin kuivaamaan ilmaa jäähdytämällä sitä. Vuonna 1914 Buffalo Forge Company, jossa Carrier oli ollut työssä 12 vuotta, päätti rajoittaa toimintansa vain valmitukseen. Tämän seurauksena 7 nuorta insinööriä kokosivat säästönsä ja perustivat New Yorkiin Carrier engineering Companyn vuonna 1915. Vaikka ilmastoinnin käyttö lisääntyi, vuoden 1929 lama iski myös Carrierin yritykseen ja se yhdistyi kahden muun ilmastointialan yrityksen kanssa Carrierin jatkaessa hallituksen puheenjohtajana. 1930-luvulla perustettiin yhteisyritykset Toyo Carrier Japanissa ja Samsung Application Koreassa. 30-luvun lama ja toinen maailmansota hidastivat ilmastoinnin yleistymistä, mutta 50-luvulla alkoi voimakas kasvu. Lisäämällä kesäkuukausien tuottavuutta teollisuudessa ilmastointi muutti yhdysvaltalaisten elämää. Aurinkovyöhykkeen siirtolaisuus alkoi kasvaa, kun asuntojen ilmastointi tuli mahdolliseksi 20-luvulla. Carrier Corporation on ollut vuodesta 1980 alkaen osa United Technologies Corporationia. Carrier on yrityksenä säilyttänyt asemansa maailmassa ilmastointialalla. Se työllistää noin 45000 työntekijää ja sen liikevaihto oli vuonna 2007 yli 15 miljardia dollaria. ==Lähteet== ===Viitteet=== ==Asiasta muualla== *Willis H. Carrier Biography, williscarrier.com *Carrierin Suomen tytäryhtiön kotisivu, Carrier Suomessa Luokka:Vuonna 1876 syntyneet Luokka:Vuonna 1950 kuolleet Luokka:Yhdysvaltalaiset insinöörit
Hussein Kamel (Egypti)

Hussein Kamel (myös Kamil tai Kemal, ; 20. joulukuuta 1853 Kairo – 9. lokakuuta 1917 Kairo)Nordisk familjebok, täydennysosa (1924), s. 514 Runeberg.org. Viitattu 26.1.2014. oli Egyptin sulttaani vuosina 1914–1917. Hussein Kamel oli kediivi Ismail paššan nuorempi poika. Hän opiskeli vuosina 1867–1870 Pariisissa ja toimi vuosina 1872–1878 useissa ministerinviroissa. Isänsä syrjäyttämisen jälkeen hän seurasi tätä vuonna 1879 maanpakoon, mutta palasi Egyptiin vuonna 1882 ja ryhtyi tukemaan Britannian miehitysvaltaa maassa. Vuosina 1909–1910 Hussein Kamel toimi lainsäädäntöneuvoston ja yleiskokouksen puheenjohtajana. Hänestä tuli veljenpoikansa Abbas II:n seuraaja, kun britit syrjäyttivät tämän kediivin paikalta 19. joulukuuta 1914. Hussein Kamelille annettiin sulttaanin arvo sen merkiksi, että Egypti oli nyt kokonaan irrotettu Osmanien valtakunnasta. Hussein Kamel oli myös ensimmäinen Egyptin hallitsija, joka löi omia rahojaan osmanien vallan päätyttyä Egyptissä. Hussein Kamelin kuoltua lokakuussa 1917 hänen seuraajakseen tuli hänen velipuolensa Ahmed Fuad. Hussein Kamelin poika syrjäytettiin perimysjärjestyksessä brittiläisvastaisten mielipiteidensä vuoksi.Fuʾād I Encyclopædia Britannica Online Academic Edition. Viitattu 26.1.2014. == Kunnianosoituksia == * Muhammad Alin ritarikunta (Egypti, 1915, perustaja) * Ismailin ritarikunta (Egypti, 1915, perustaja) * Niilin ritarikunta (Egypti, 1915, perustaja) * Hyveiden ritarikunta (Egypti, 1915, perustaja) * Frans Joosefin ritarikunta (Itävalta-Unkari, 1896) * Miekkaritarikunta (Ruotsi, 1891) * Bathin ritarikunta (Iso-Britannia, 1914) == Lähteet == == Aiheesta muualla == Luokka:Egyptin hallitsijat Luokka:Paššat Luokka:Sulttaanit Luokka:Vuonna 1853 syntyneet Luokka:Vuonna 1917 kuolleet
Mitch Richmond

Mitchell James "Mitch" Richmond (s. 30. kesäkuuta 1965 Fort Lauderdale) on yhdysvaltalainen ammattilaisuransa lopettanut koripalloilija. Hän pelasi NBA:ssa 14 kautta sekä voitti olympiakultaa ja saavutti olympiapronssia. Hänet valittiin kuusi kertaa NBA:n tähdistöotteluun ja viisi kertaa NBA:n kakkos- tai kolmostähdistökentälliseen. == Ura == Richmond pelasi yliopistokoripalloa Kansasin yliopistossa vuosina 1986–1988. Viimeisenä yliopistokautenaan hän teki keskimäärin 22,6 pistettä ottelua kohden. Richmond osallistui NBA:n vuoden 1988 varaustilaisuuteen, jossa Golden State Warriors varasi hänet tilaisuuden viidentenä pelaajana. Ensimmäisellä NBA-kaudellaan hän teki keskimäärin 22,0 pistettä ottelua kohden ja muodosti joukkuekaverinsa Chris Mullinin kanssa liigan tehokkaimman korintekijäkaksikon, sillä kaksikko teki kauden aikana keskimäärin 48,6 pistettä ottelua kohden. Tulokaskautensa päätteeksi Richmond valittiin vuoden tulokaspelaajaksi. Richmond edusti seuraa kolmen kauden ajan, kunnes siirtyi vuonna 1991 Sacramento Kingsiin. Pisteiden valossa hänen paras pelikautensa oli kausi 1996–1997, jolloin hän teki 25,9 pistettä ottelua kohden. Lisäksi hänet valittiin kuusi kertaa tähdistöotteluun sekä viidesti tähdistöjoukkueeseen. Vuonna 1995 hänet valittiin tähdistöottelun arvokkaimmaksi pelaajaksi. Richmond edusti seuraa vuoteen 1998 asti, jolloin hänet kaupattiin yhdessä Otis Thorpen kanssa Washington Wizardsille, jolloin Sacramento sai kaupassa Chris Webberin. Kaudella 1998–1999 Richmond teki ensimmäistä kertaa alle kaksikymmentä pistettä ottelua kohden, eikä hän loppu-uransa aikana päässyt enää kertaakaan päälle kahdenkymmenen pisteen ottelukohtaiselle tasolle. Kesällä 2001 hän siirtyi vapaana pelaajana Los Angeles Lakersiin, jossa hän otti siirtyi aloittamaan ensimmäistä kertaa urallaan ottelut vaihtopenkiltä. Kauden 2001–2002 pudotuspeleissä Richmond pelasi ainoastaan kahdessa ottelussa, mutta Lakers voitti NBA-mestaruuden, joka oli myös Richmondille hänen uransa ainoa. Kauden päätyttyä hän lopetti NBA-uransa. Richmond saavutti Yhdysvaltain maajoukkueessa olympiapronssia Soulissa 1988 ja voitti olympiakultaa Atlantassa 1996. Soulissa hän teki alkulohko-otteluissa Kiinaa vastaan 15 pistettä ja Egyptiä vastaan 16 pistettä. Pronssiottelussa Australiaa vastaan hän teki 12 pistettä ja otti seitsemän levypalloa. Atlantassa hän teki alkulohkossa Kiinaa vastaan 14 pistettä ja Kroatiaa vastaan 16 pistettä sekä otti jälkimmäisessä ottelussa viisi levypalloa. Pudotuspeleissä hänen pistemääränsä oli viiden ja yhdeksän välillä. == Lähteet == == Aiheesta muualla == * Basketball-Reference * NBA:n pelaajaprofiili Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Vuonna 1965 syntyneet Luokka:Elävät henkilöt
Alivaryja

Alivaryja (), joskus myös Olivarija (), on Valko-Venäjän Minskissä toimiva perinteikäs olutbrändi ja historialtaan värikäs panimoyritys. Yritysrakenteeltaan tämä olutpanimo on nykyään tanskalaiseen Carlsbergin panimokonserniin kuuluva avoin osakeyhtiö (OAO). Panimoyhtiö käyttää tuotteissaan valkovenäjänkielistä nimeä Alivaryja (Аліварыя) yhdistettynä tuotemerkeihinsä. pienoiskuva|vasen|Alivaryja panimon rakennus Minskissä. Yritys on oluen tuotantomäärällä mitattuna yksi suurimmista valkovenäläisistä panimoista. Se tuottaa oluiden ohella muun muassa kvasia sekä virvoitusjuomia ja pullotettua vettä. Vuonna 2012 yhtiö valmisti kaikkiaan 76,64 miljoonaa litraa olutta. Tämä oli 15,3 prosenttia edellisvuotta vähemmän. Konsernisivuillaan panimo toteaa osuutensa olevan 17.4 % Valko-Venäjän olutmarkkinoista, toisen samalla sivulla olevan tiedon mukaan 26 prosenttia. Syksyllä 2013 Alivaryjan toimitusjohtaja vaihtui. Kaikkiaan vuonna 2012 Valko- Venäjällä tuotettiin 428,58 miljoonaa litraa olutta. Tuotannosta 70,69 miljoonaa litraa meni vientiin. Maasta viedään olutta erityisesti Venäjälle ja Liettuaan. Maahan tuodaan olutta erityisesti Venäjältä ja Ukrainasta, jonkun verran myös muualta kuten Tšekin tasavallasta. == Katso myös== * Lidskoje pivo, Valko-Venäjän Lidasta kotoisin oleva perinteikäs panimo, suomalaisen Olvin tytäryhtiö * Krinitsa, Valko-Venäjän suurin panimo, valtionpanimo Minskistä (suurin 2012) * Brestskoje pivo, Brestissä toimiva keskisuuri valtionpanimo ==Lähteet== ==Aiheesta muualla== *Belarus’ First Beer Museum to Open at Alivaria Brewery (07/2011) (democraticbelarus.eu) * Review of Alivaria Brewery Museum, Minsk (tripadvisor.com) * Alivaria Brewery OJSC to invest more EUR 2mn in business development in 2013 (2/2013) (doingbusinessby.com) * Olivaria Brewery to produce Holsten (10/2012) (belta.by) * Carlsberg Group increases holding in Olivaria Brewery (Belarus) to 67.8% (1/2011) (carlsberggroup.com) Luokka:Valkovenäläiset panimot ja olutmerkit Luokka:Minsk
Dzmitryi Daštšynski

Dzmitryi Uladzimiravitš Daštšynski (, ; 9. marraskuuta 1977 Minsk, Valko- Venäjän SNT) on valkovenäläinen freestylehiihtäjä sekä lajin olympia- ja MM- mitalisti. Daštšynskin lajina on hypyt. Daštšynski on osallistunut freestylehiihdon maailmancupiin kaudesta 1996. Hyppyjen maailmancupin Daštšynski voitti kaudella 2006. Hyppyjen maailmancupin toinen hän on ollut kausina 1999 ja 2004 sekä kolmas kausina 2001 ja 2008. Kokonaiscupin toinen hän oli kaudella 1999. Daštšynski on osallistunut kahdeksan kertaa freestylehiihdon maailmanmestaruuskilpailuihin vuodesta 1997 lähtien. Daštšynskin parhaimmat tulokset ovat vuoden 2001 ja 2007 hyppyjen MM-hopeat. Olympialaisissa Daštšynski on kilpaillut viidesti. Naganossa 1998 hän voitti pronssia, Salt Lake Cityssä 2002 hän oli seitsemäs, Torinossa 2006 hän voitti hopeaa, Vancouverissa 2010 hän oli yhdestoista ja Sotšissa 2014 kahdeksas. == Lähteet == Luokka:Valkovenäläiset freestylehiihtäjät Luokka:Valkovenäläiset olympiamitalistit Luokka:Elävät henkilöt Luokka:Vuonna 1977 syntyneet
Atulapyrstömedestäjä

Atulapyrstömedestäjä (Hedydipna platura) on medestäjien heimoon kuuluva varpuslintu. ==Levinneisyys== Atulapyrstömedestäjää tavataan Afrikan länsi- ja keskiosissa. Lajia on kuvattu laajalle levineeksi ja yleiseksi sopivissa elinympäristöissä. Sen kannankehitys on vakaa, ja se on luokiteltu elinvoimaiseksi. ==Lähteet== Luokka:Medestäjät
Sokokenmedestäjä

Sokokenmedestäjä (Hedydipna pallidigaster) on medestäjien heimoon kuuluva varpuslintu. ==Levinneisyys== Sokokenmedestäjää tavataan hyvin pienellä ja hajanaisella alueella Keniassa ja Tansaniassa. Sen populaation arvellaan olevan 2 500–9 999 yksilöä. Laji on vähenemässä elinympäristöjen tuhoutumisen vuoksi, ja se on luokiteltu erittäin uhanalaiseksi. ==Lähteet== Luokka:Medestäjät Luokka:Uhanalaiset linnut
Valko-Venäjä talviolympialaisissa 2014

Valko-Venäjä osallistui Sotšin talviolympialaisiin 2014 24 urheilijan voimin. Valko-Venäjä julkisti 24 urheilijaa käsittäneen joukkueensa 22. tammikuuta 2014. Mitalitavoitteet joukkueella oli freestylehiihdossa ja ampumahiihdossa. Valko-Venäjän lipunkantajana olympialaisten avajaisseremoniassa toimi freestylehiihtäjä Aljaksei Hryšyn. == Mitalit == === Kultaa === * Darja Domratšava – ampumahiihto, naisten takaa-ajo * Darja Domratšava – ampumahiihto, naisten 15 kilometriä * Darja Domratšava – ampumahiihto, naisen 12,5 kilometrin yhteislähtö * Alla Tsuper – freestylehiihto, naisten hypyt * Anton Kušnir – freestylehiihto, miesten hypyt === Pronssia === * Nadzeja Skardzina – ampumahiihto, naisten 15 kilometriä == Joukkue == ===Alppihiihto=== Kansainvälinen hiihtoliitto julkaisi 30. joulukuuta 2013 listan, jossa oli määritelty urheilijamäärä lajeittain. Valko-Venäjältä sai osallistua alppihiihtoon kaksi urheilijaa. Valko-Venäjää alppihiihdossa edustaa Marija Škanava sekä Juri Danilatškin. ===Ampumahiihto=== Joukkueen koko perustui kunkin valtion menestykseen ampumahiihdon MM-kilpailuissa vuosina 2012 ja 2013. Valko-Venäjä sai valita kisoihin viisi mies- ja viisi naishiihtäjää. Miesten joukkueeseen valittiin Sjarhei Novikau, Jauhen Abramenka, Jury Ljadau, Uladzimir Tšapelin ja Aljaksadr Darožka. Naisten joukkueeseen valittiin Darja Domratšava, Nadzeja Skardzina, Ljudmila Kalintšyk, Nastassja Dubarezava (nyk. Kinnunen) sekä Nadzeja Pisarava. ===Freestylehiihto=== Kansainvälinen hiihtoliitto julkaisi 30. joulukuuta 2013 listan, jossa oli määritelty urheilijamäärä lajeittain. Valko-Venäjältä sai osallistua freestylehiihtoon kuusi urheilijaa. Valko-Venäjän edustajiksi valittiin Aljaksei Hryšyn, Dzmitryi Daštšynski, Anton Kušnir, Dzjanis Vosipau ja Alla Tsuper. ===Kaukalopikaluistelu=== Kansainvälinen luisteluliitto julkaisi 23. joulukuuta 2013 listan, jonka mukaan Valko-Venäjältä sai osallistua mies- ja naisluistelija 1500 metrin ja 3000 metrin matkoille. Naisissa lisäksi yksi kilpailija saisi osallistua 5000 metrin matkalle. Kisoissa Valko-Venäjän edustajina toimivat Maksim Sjarhejeu sekä Volha Talajeva. Siarheyeu on Valko-Venäjän olympiahistorian ensimmäinen miesluistelija olympialaisissa. ===Pohjoismaiset hiihtolajit=== Kansainvälinen hiihtoliitto julkaisi 30. joulukuuta 2013 listan, jossa oli määritelty urheilijamäärä lajeittain. Valko-Venäjältä sai osallistua maastohiihtoon kuusi urheilijaa. Valko-Venäjää olympialaisissa edustamaan valittiin mieshiihtäjät Sjarhei Dalidovitš, Aljaksei Ivanou, Aleksandr Lazutkin, Mihail Sjamjonau ja naishiihtäjä Alena Sannikava. == Lähteet == talviolympialaisissa 2014 Luokka:Valtiot talviolympialaisissa 2014
Captain

Captain voi tarkoittaa seuraavia asioita: *Markus Kaarlosen taiteilijanimi *Captain EO, elokuva *Captain Phillips, Paul Greengrassin ohjaama yhdysvaltalainen elokuva vuodelta 2013 *Captain Toad:Treasure Tracker, tietokonepeli *Captain America: Civil War, elokuva *Captain America: The First Avenger, elokuva *Captain America: The Return of the First Avenger, elokuva *The Captain and the Kid, Elton Johnin studioalbumi *Captain Hollywood Project, saksalainen yhtye *Captain Marvel, elokuva ;Britannian kuninkaallinen laivasto *HMS Captain (1678), 70-tykkinen kolmannen luokan linjalaiva *HMS Captain (1743), 70-tykkinen kolmannen luokan linjalaiva *HMS Captain (1787), 74-tykkinen kolmannen luokan linjalaiva *HMS Captain (1815) *HMS Captain (1825), majoitusalus *HMS Captain (1865), panssarifregatti *Captain-luokka (fregatti), fregattiluokka **HMS Captain (1869), panssarifregatti
Nubar pašša

Nubar pašša (alk. Nubar Nubarian; 4. tammikuuta 1825 Smyrna, Ottomaanien valtakunta – 14. tammikuuta 1899 Pariisi, Ranska)Nūbār Pasha Encyclopædia Britannica Online Academic Edition. Viitattu 26.1.2014. oli egyptiläinen valtiomies, joka toimi Egyptin pääministerinä vuosina 1878–1879, 1884–1888 ja 1894–1895. Hän oli Egyptin ensimmäinen pääministeri. Nubar oli alkuperältään armenialainen ja jesuiitat kasvattivat hänet Ranskassa. Opiskellessaan Euroopassa hän hankki laajan kielitaidon ja tutustui läheisesti eurooppalaiseen kulttuuriin. Hän tuli Egyptiin alkuaan enonsa mukana, joka oli käskynhaltija Muhammad Alin päätulkki. Nubar toimi vuodesta 1845 kruununprinssi Ibrahim paššan ja sittemmin tämän seuraajien yksityissihteerinä. Hän oli jonkin aikaa myös Egyptin rautateiden johtaja. Häntä käytettiin usein erilaisissa diplomaattitehtävissä ja kediivi Ismail pašša määräsi hänet johtamaan Egyptin valtuuskuntaa Pariisissa käydyissä neuvotteluissa, joiden tarkoituksena oli ratkaista Suezin kanavan rakentamiseen liittyneet kiistat Egyptin ja ranskalaisen kanavayhtiön välillä. Ismail palkitsi Nubarin paššan arvolla. Vuosina 1866–1874 ja 1875–1876 Nubar toimi Egyptin ulkoministerinä ja pyrki saamaan maalleen mahdollisimman suuren itsenäisyyden Ottomaanien valtakunnan osana. Hän myös auttoi perustamaan vuonna 1875 toimintansa aloittaneen sekatuomioistuinlaitoksen, jolla Egyptissä oleskelleet eurooppalaiset saatiin maan oikeuslaitoksen piiriin aiemman kapitulaatiojärjestelmän sijaan.Nordisk familjebok (1914), s. 100–101 Runeberg.org. Viitattu 26.1.2014.Kamal Katba: An Historical Account of the Prime Ministers of Egypt 1878 - 1952 Theegyptianchronicles.com. Viitattu 16.5.2015. Egyptin jouduttua velka-ahdinkoon Ismail nimitti Britannian ja Ranskan painostuksesta elokuussa 1878 Nubarin johtaman hallituksen, jossa oli ulkomaisia ministereitä, ja jonka oli tarkoitus toteuttaa taloudellisia ja poliittisia uudistuksia. Nubarista tuli näin Egyptin ensimmäinen pääministeri. Hän piti myös ulkoministerin salkun. Koska Ismail pelkäsi oman valtansa olevan uhattuna, hän kuitenkin kaatoi Nubarin hallituksen armeijan avulla jo helmikuussa 1879. Tämä taas johti Ismailin omaan kukistumiseen myöhemmin samana vuonna. Egyptin jouduttua Britannian miehitysvallan alle Nubar palasi pääministeriksi tammikuussa 1884. Hän oli kediivi Tewfik paššan lähin neuvonantaja, mutta ei kyennyt sujuvaan yhteistyöhön Britannian pääkonsuli Evelyn Baringin kanssa. Brittien miehitysvalta heikensi kediivin valtaa, mutta vahvisti pääministeriä, ja Nubar onnistui varmistamaan oikeus- ja sisäministeriöiden säilymisen egyptiläisten käsissä. Kun hän yritti ulottaa valtaansa myös poliisiin, britit järjestivät hänen syrjäyttämisensä kesäkuussa 1888. Hän toimi vielä kolmannen kerran pääministerinä huhtikuusta 1894 marraskuuhun 1895. ==Lähteet== Luokka:Egyptin pääministerit Luokka:Paššat Luokka:Armenialaiset henkilöt Luokka:Vuonna 1825 syntyneet Luokka:Vuonna 1899 kuolleet
Ella ja kaverit 2 – Paterock

Ella ja kaverit 2 – Paterock on joulukuussa 2013 ensi-iltansa saanut suomalainen lastenelokuva. Elokuva on järjestyksessään toinen Ella ja kaverit -elokuva. Sen hahmot perustuvat Timo Parvelan Ella ja kaverit -kirjasarjan Ella ja Paterock -kirjaanSnapper Films: Ella ja kaverit 2 - Paterock. == Pääosissa == Lähde: == Lähteet == Luokka:Suomalaiset lastenelokuvat Luokka:Vuoden 2013 suomalaiset elokuvat
Kansaniemi

Kansaniemi () on kylä Karjalan tasavallan Puudožin piirin Kuganavolokin kunnassa Venäjällä. Se sijaitsee samannimisessä Vodlajärven saaressa 14 kilometriä Kuganavolokista pohjoiseen. Kylässä ei ole vakituista asutusta (vuonna 2012). Kylä mainitaan ensimmäisen kerran vuoden 1563 verokirjassa. Sen nimi on alkuperältään vepsäläinenLoginov, s. 20.. 1900-luvun alussa Kansaniemi oli Aunuksen läänin Puudožin kihlakuntaan kuuluneen Vodlajärven volostin keskus. Lähikylineen se muodosti myös yhden volostin kolmesta kyläkunnasta. 1920-luvulla perustettiin Puudožin piiriin kuulunut Kansaniemen kyläneuvosto. Vuonna 1933 kylässä oli 221 ja kyläneuvoston kahdeksassatoista asutuskeskuksessa yhteensä 1 145 asukasta, jotka kaikki olivat kansallisuudeltaan venäläisiä. Asukasluku väheni toisen maailmansodan jälkeen ja 1970-luvulta lähtien kylä alkoi autioitua kokonaanLoginov, s. 240–241.. Viimeiset asukkaat muuttivat pois vuonna 1998. Kansaniemellä on historiallisen asutuksen status. Sen läheltä Pigalahtasta on löydetty kivikautisia asuinpaikkoja. Rakennusmuistomerkkejä ovat 1700–1800-lukujen vaihteessa pystytetty tsasouna sekä kaksi 1900-luvun alun asuintaloa. Alue kuuluu Vodlajärven kansallispuistoon. ==Lähteet== * ===Viitteet=== ==Aiheesta muualla== * Kansaniemi Karjalan tasavallan matkailusivustolla Luokka:Puudožin piirin asutut paikat
Keskiamerikankeihäskäärme

Keskiamerikankeihäskäärme (Bothrops asper) on kyykäärmeiden heimoon kuuluva laji. Se liikkuu öisin. == Ulkonäkö ja koko == Yksilön pituus on 1,2–2,5 metriä. Pää on keihäsmäinen ja vartalo on hoikka ja pitkänomainen. Ihon värisävyjä ovat ruskea, harmaa ja musta, ja selässä on kuvioita. == Levinneisyys ja elinympäristö == Keskiamerikankeihäskäärmettä tavataan Keski- Amerikassa ja Etelä-Amerikan pohjoisosassa. Sitä esiintyy sademetsissä, viljelyksillä ja monissa muissa ympäristöissä. == Lisääntyminen == Laji lisääntyy synnyttämällä ja poikasia on yhdessä pesueessa 5–86. == Ravinto == Laji syö muita matelijoita, nisäkkäitä, lintuja ja sammakkoeläimiä. == Lähteet == == Aiheesta muualla == *ITIS: Bothrops asper *University of Michigan, Animal Diversity Web (ADW): Bothrops asper, Terciopelo *The University of Adelaide, Australia, Clinical Toxinology Resources: Bothrops asper Luokka:Kyykäärmeet
Marko Tarvonen

Marko Tarvonen (s. 21. maaliskuuta 1978) on suomalainen metallimuusikko, joka tunnetaan parhaiten Moonsorrowin rumpalina. Tarvosen muita yhtyeitä ovat mm. Barren Earth, October Falls sekä Chaosbreed. Tarvonen aloitti rumpujen soiton seitsemänvuotiaana vuonna 1985, ja aloitti samana vuonna opinnot Helsingin Pop & Jazz Konservatoriossa. Nuoruudessaan Tarvonen kuunteli metallimusiikkia, mutta kiinnostui brittiläisistä progressiivisen rockin yhtyeistä. Hänen suurimmat musiikilliset vaikuttajansa ovat Bill Bruford, Carl Palmer sekä Phil Collins. == Kalusto == * Kumu Drums -rumpusetti * Istanbulin Alchemy-symbaalit * Regal -rumpukapulat * Shure-mikrofonit == Lähteet == == Aiheesta muualla == * Luokka:Vuonna 1978 syntyneet Luokka:Suomalaiset metallimusiikin rumpalit Luokka:Elävät henkilöt
Irina Kuleša

Irina Kuleša (, 26. kesäkuuta 1986 Brest, Valko-Venäjä) on valkovenäläinen painonnostaja ja olympiamitalisti. Seuratasolla Kuleša edustaa Dynamo Brestiä. Hän on edustanut maataan olympiatasolla kaksi kertaa. Pekingissä 2008 hän sijoittui neljänneksi ja seuraavissa olympialaisissa Lontoossa 2012 hän paransi sijoitustaan yhdellä pykälällä voittaen pronssisen mitalin naisten painonnoston 75 kilon sarjassa. == Lähteet == Luokka:Valkovenäläiset painonnostajat Luokka:Valkovenäläiset olympiamitalistit Luokka:Vuonna 1986 syntyneet Luokka:Elävät henkilöt
Lokomotiv Orenburg

Lokomotiv Orenburg () on orenburgilainen jääpalloseura, joka on syksystä 2011 lähtien pelannut Venäjän jääpallon toiseksi korkeimalla sarjatasolla. Sitä ennen seura pelasi vuodesta 1994 lähtien ylimmällä sarjatasolla. Seuran toimintaan kuului alussa jalka- ja jääpallo. Jääpallossa seura osallistui heti Neuvostoliiton cupiin. Vuodesta 1964 alkaen seura pelasi jääpallossa Neuvostoliiton toiseksi korkeimmalla sarjatasolla. Jalkapallo irtautui vuonna 1976 Lokomotivista omaksi seurakseen FC Gazovik Orenburg. Paras jalkapallomenestys Lokomotivilla oli aikanaan vuosien 1960-1962 pelaaminen Neuvostoliiton korkeimmalla sarjatasolla. Lokomotiv Orenburg nousi jääpallossa Venäjän ylimpään sarjaan kaudeksi 1994-1995. Paras sijoitus sarjassa on ollut kymmenes. Kesällä 2011 Lokomotivin täytyi luopua ylimmän sarjan paikastaan, koska sponsorina toimineet Venäjän rautatiet luopui tukemasta seuraa. Taloudellisena päätukijana seuralle on sen jälkeen ollut alueellinen liikuntajärjestö. ==Aiheesta muualla== * Virallinen sivu Luokka:Venäläiset jääpalloseurat Luokka:Vuonna 1937 perustetut urheiluseurat
Nastassja Novikava

Nastassja Novikava (, 16. marraskuuta 1981 Žodzina, Valko-Venäjä) on valkovenäläinen painonnostaja ja olympiamitalisti. Seuratasolla Novikava edustaa Dynamo Minskiä. Hän on edustanut maataan olympiatasolla kolme kertaa. Ateenassa 2004 hän oli viides, Pekingissä 2008 hän voitti pronssia 53 kilon sarjassa ja seuraavissa olympialaisissa Lontoossa 2012 hän sijoittui alemmassa painoluokassa seitsemänneksi. == Lähteet == Luokka:Valkovenäläiset painonnostajat Luokka:Valkovenäläiset olympiamitalistit Luokka:Vuonna 1981 syntyneet Luokka:Elävät henkilöt
Tatjana Stukalova

Tatjana Stukalova (, 3. lokakuuta 1975 Valko-Venäjä) on valkovenäläinen painonnostaja ja olympiamitalisti. Seuratasolla Stukalova edustaa BSKP Vitebskia. Hän on edustanut maataan olympiatasolla yhden kerran. Ateenassa 2004 hän voitti pronssia naisten painnoston 63 kilon sarjassa. == Lähteet == Luokka:Valkovenäläiset painonnostajat Luokka:Valkovenäläiset olympiamitalistit Luokka:Vuonna 1975 syntyneet Luokka:Elävät henkilöt
Twerkkaus

Twerkkaus eli twerking on seksuaalisesti provosoiva tanssityyli, jota tanssitaan erityisesti hip-hop-musiikin tahtiin. Twerkkauksessa työnnellään takapuolta ja lantiota edestakaisin matalassa kyykkyasennossa. Twerkkaus tuli valtayleisön tietoisuuteen poplaulaja Miley Cyrusin esiintymisestä MTV Video Music Awards -gaalassa elokuussa 2013. Sana twerk on otettu muun muassa Oxford English Dictionaryyn, arvovaltaiseen englannin kielen sanakirjaan. Sanakirjan mukaan se esiintyy jotakuinkin nykymerkityksessään tiettävästi ensimmäisen kerran neworleansilaisen rapmuusikko DJ Jubileen vuonna 1993 julkaistussa kappaleessa ”Jubilee All”. Muissa merkityksissä twerk-sana on ollut olemassa jo 1800-luvun alkupuolella. == Lähteet == Luokka:Tanssitekniikka Luokka:Seulonnan keskeiset artikkelit
Anna Batjuško

Anna Batjuško (, 24. lokakuuta 1981 Pinsk Valko-Venäjä) on valkovenäläinen painonnostaja ja olympiamitalisti. Seuratasolla Batjuško edustaa Dynamo Vitebskiä. Hän on edustanut maataan olympiatasolla kolme kertaa. Sydneyssä 2000 hän sijoittui kahdeksanneksi, Ateenassa 2004 hän voitti hopeaa naisten painnoston 63 kilon sarjassa ja Pekingissä 2008 hän oli oman sarjansa seitsemäs. == Lähteet == Luokka:Valkovenäläiset painonnostajat Luokka:Valkovenäläiset olympiamitalistit Luokka:Vuonna 1981 syntyneet Luokka:Elävät henkilöt
Aoide

Aoide (; ) on kreikkalaisessa mytologiassa Zeuksen ja Mnemosynen lapsi ja yksi kolmesta alkuperäisestä boiotialaisesta muusasta. Aoide tunnetaan laulun muusana. Jupiterin kuu Aoede on myös nimetty muusan mukaan. Luokka:Muusat
Stephanie Venier

Stephanie Venier (s. 19. joulukuuta 1993 Innsbruck) on itävaltalainen alppihiihtäjä ja supersuurpujottelun maailmanmestari, joka edustaa Sportverein Oberperfuss -seuraa. Nuorten MM-kilpailuissa Venier saavutti Le Massifissa vuonna 2013 kultaa supersuurpujottelussa ja hopeaa syöksylaskussa sekä Jasnássa 2014 hopeaa supersuurpujottelussa. Sankt Moritzin MM-kilpailuissa 2017 hän saavutti hopeaa syöksylaskussa ja sijoittui supersuurpujottelussa seitsemänneksi. Åren MM-kilpailuissa 2019 Venier oli syöksylaskun neljäs. Courchevelin / Méribelin MM-kilpailuissa 2023 hän sijoittui syöksylaskussa seitsenänneksi. Saalbachin MM-kilpailuissa 2025 hän saavutti kultaa supersuurpujottelussa ja pronssia joukkuealppiyhdistetyssä sekä oli yhdeksäs syöksylaskussa. Alppihiihdon maailmancupissa Venier kilpaili ensimmäisen kerran St. Antonin syöksylaskussa tammikuussa 2013. Ensimmäiset maailmancupin pisteensä hän saavutti Beaver Creekin supersuurpujottelussa marraskuussa 2013 oltuaan 27:s. Kymmenen parhaan joukkoon hän sijoittui ensimmäisen kerran joulukuussa 2015 oltuaan kymmenes Lake Louisen syöksylaskussa. Ensimmäisen palkintosijansa hän saavutti oltuaan toinen Garmisch-Partenkirchenin supersuurpujottelussa tammikuussa 2017. Helmikuussa hän oli kolmas Crans- Montanan supersuurpujottelussa. Supersuurpujottelucupissa hän sijoittui viidenneksi. Venier sijoittui kaudella 2018−2019 Cortina d'Ampezzon syöksylaskussa kolmanneksi ja voitti Garmisch-Partenkirchenin syöksylaskun. Hän sijoittui syöksylaskucupissa toiseksi ja maailmancupin kokonaiskilpailussa yhdeksänneksi. Kaudella 2019–2020 hän oli kolmas Lake Louisen ja Crans- Montanan syöksylaskussa. Supersuurpujottelucupissa hän sijoittui viidenneksi. Kaudella 2023–2024 hän sijoittui Altenmarkt-Zauchenseen syöksylaskussa toiseksi. Hän voitti Cortina d'Ampezzon ensimmäisen syöksylaskun ja sijoittui supersuurpujottelussa toiseksi. Hän voitti Crans-Montanan supersuurpujottelun. Hän sijoittui maailmancupin kokonaiskilpailussa kymmenenneksi sekä syöksylasku- ja supersuurpujottelucupeissa neljänneksi. Kaudella 2024–2025 hän sijoittui toiseksi Sankt Antonin supersuurpujottelussa. == Lähteet == == Aiheesta muualla == * Stephanie Venierin kotisivut Luokka:Itävaltalaiset alppihiihtäjät Luokka:Vuonna 1993 syntyneet Luokka:Elävät henkilöt
Melete

Melete () on kreikkalaisessa mytologiassa Zeuksen ja Mnemosynen lapsi ja yksi kolmesta alkuperäisestä boiotialaisen mytologian muusasta. Melete tunnettiin ajatuksen ja mietiskelyn muusana. Asteroidi 56 Melete on nimetty muusan mukaan. Luokka:Muusat
Jennifer Piot

Jennifer Piot (s. 24. maaliskuuta 1992 La Tronche) on ranskalainen alppihiihtäjä, joka edustaa S.C. Alpe d Huez -seuraa. Nuorten MM-kilpailuissa Le Massifissa vuonna 2013 Piot saavutti kultaa syöksylaskussa. Alppihiihdon maailmancupissa Piot kilpaili ensimmäisen kerran Crans-Montanan supersuurpujottelussa maaliskuussa 2010. Ensimmäiset maailmancupin pisteensä hän saavutti Lake Louisen supersuurpujottelussa joulukuussa 2013 oltuaan 30:s. Hänen paras sijoituksensa maailmancupissa on 13:s sija, jonka hän saavutti Lake Louisen supersuurpujottelussa joulukuussa 2015. == Lähteet == Luokka:Ranskalaiset alppihiihtäjät Luokka:Vuonna 1992 syntyneet Luokka:Elävät henkilöt
Henry Clifton Sorby

Henry Clifton Sorby (1826–1908) oli brittiläinen itseoppinut geologi. Hän otti ensimmäisenä käyttöön mikroskoopin selvitettäessä teollistumisen alkuaikana kohdattuja metallien kestävyyden ongelmia. Sorby oli lähtöisin ylemmän keskiluokan perheestä Sheffieldistä. Hänen isänsä omisti yrityksen John Sorby & Sons. Isän varhaisen kuoleman takia poika ei voinut harjoittaa yliopisto- opintoja, joten hän perusti kotiinsa luonnontieteellisen laboratorion. Vuodesta 1849 alkaen hän harrasti ”mikroskooppista petrografiaa” eli geologisten näytteiden mikroskopiaa. Hän otti näytteistä erittäin ohuita lastuja saadakseen selville niiden rakenteen. Hän ei halunnut kunniaa tämän menetelmän keksimisestä, mutta hän ilmeisesti oli ensimmäinen, joka ymmärsi sen mahdollisuudet. Kadunmiesten mielestä oli naurettavaa tutkia kiviä mikroskoopilla. Kun hän 31-vuotiaana vuonna 1857 pystyi selittämään kivien lohkeamisen niiden kiderakenteen perusteella, hänet otettiin Royal Societyn jäseneksi. Vuonna 1863 Sorby aloitti uuden tutkimussuunnan, mikroskooppisen metallurgian. Hän tutki rautapitoisia meteoriitteja, rautaa ja terästä. Nämä tutkimukset auttoivat ymmärtämään metallien rakennetta ja johtivat teräksen suurtuotannon aloittamiseen, kun Henry Bessemerin jo aikaisemmin suunnittelema Bessemer-prosessi saatiin tuotantokäyttöön vuonna 1872. == Lähteet == Luokka:Metallurgia Luokka:Brittiläiset insinöörit Luokka:Vuonna 1826 syntyneet Luokka:Vuonna 1908 kuolleet
Davide Bresadola

Davide Bresadola (s. 10. syyskuuta 1988 Cles) on italialainen mäkihyppääjä, joka edustaa Centro Sportivo Esercito -seuraa. Oslon MM-kilpailuissa 2011 Bresadola sijoittui suurmäen kilpailussa 36:nneksi ja joukkuekilpailussa 11:nneksi. Val di Fiemmen MM-kilpailuissa 2013 Bresadola oli normaalimäen kilpailussa 44:s ja joukkuekilpailussa kahdeksas. Bresadola kilpaili maailmancupissa ensimmäisen kerran Willingenissä tammikuussa 2011. Maailmancupin pisteille hän pääsi ensimmäisen kerran Vikersundin lentomäkikilpailussa helmikuussa 2011 oltuaan 26:s. Hänen paras sijoituksensa maailmancupin henkilökohtaisissa kilpailuissa on yhdeksäs sija, jonka hän saavutti Lillehammerissa joulukuussa 2014. == Lähteet == == Aiheesta muualla == *Davide Bresadolan kotisivut Luokka:Italialaiset mäkihyppääjät Luokka:Vuonna 1988 syntyneet Luokka:Elävät henkilöt
Tomi Björck

Tomi Björck (s. 16. elokuuta 1980 Rauma) on suomalainen kokki, keittiömestari ja ravintoloitsijaRytkönen, Annika: Huippukokki Tomi Björck: Lautasia lentelee seinään! Iltalehti 1.5.2012., jolla on myös Australian kansalaisuus. Björck valmistui ravintolakokiksi vuonna 1998. Hän on työskennellyt muun muassa Chez Dominiquessa ja Pied à Terressä. Vuonna 2009 Björck perusti Helsinkiin ensimmäisen ravintolansa Farangin. Se valittiin Suomen parhaaksi ravintolaksi vuonna 2011, ja samana vuonna Björck avasi Helsingissä toisen ravintolansa Gaijinin. Hänen kolmas ravintolansa Boulevard Social avattiin Helsingissä vuonna 2012.tomibjörck.fi Björk on perustanut yhteensä yhdeksän eri ravintolaa alkuvuoteen 2023 mennessä. Viimeisin niistä, Sanchome Hotelli Kämpin yhteydessä, suljettiin kannattamattomana helmikuussa 2023 toimittuaan vain vajaan vuoden.Pitkänen, Perttu: Julkkiskokki Tomi Björckin ravintola sulki ovensa – perustamisesta alle vuosi. Taloussanomat 15.2.2023. Myös hänen Lily Lee -ravintolansa Helsingin Erottajalla toimi vain syksystä 2020 vuoden 2023 loppuun. Björck on toiminut päätuomarina television kokkiohjelmissa MasterChef Suomi ja Junior MasterChef, ja hänellä on myös ollut oma Tomin keittiö -ruokaohjelma. Hän on tehnyt cameorooleja musiikkivideoilla, kuten Spektin ”Juomalaulu”-videolla, lahtelaisen rap-yhtye Ideaali & Jay Who?:n ”Siivet”-videolla sekä Jukka Pojan videolla ”Crzybailaaja”. Björck on naimisissa. Pariskunnalla on kaksi poikaa ja he ovat vuoden 2016 alusta saakka asuneet Australian Sydneyssä, jossa hän vastaa lähellä Bondi Beachia sijaitsevan Blanca-nimisen ravintolan toiminnasta. == Julkaisuja == * * * * == Lähteet == Luokka:Suomalaiset kokit Luokka:Vuonna 1980 syntyneet Luokka:Elävät henkilöt
Tankavaaran taistelu

Tankavaaran taistelu 26.–31. lokakuuta 1944 oli yksi toisen maailmansodan aikaisen Lapin sodan taisteluista. Operaatio Birken mukaisesti rakennetut, vetäytymistä suojaavat, Enontekiön Lätäsenon (Sturmbock-Stellung) ja Sodankylän Tankavaaran (Schutzstellung), saksalaiset asemat olivat merkittävimmät saksalaisten joukkojen Lapin puolustusasemat. Näihin kuuluva Schutzwall-asema kulki Tankavaaran kautta. Rovaniemen valtauksen jälkeen suomalaiset etenivät pohjoiseen. 23. lokakuuta suomalaisten panssaridivisioona saavutti saksalaisten sulkuaseman Vuotson Tankavaarassa. Saksalaisilla oli ehdoton käsky pitää asemat marraskuun alkuun asti. Taistelut alkoivat 26. päivänä suomalaisten hyökkäyksellä ja ne kestivät 31. lokakuuta asti, kun saksalaiset irtautuivat suunnitelmallisesti asemistaan. ==Lähteet== Luokka:Lapin sodan taistelut Luokka:Vuoden 1944 sotahistoria Luokka:Sodankylä
Vellu Halkosalmi

Vellu Halkosalmi (aiemmin Veli-Matti, s. 1971) on suomalainen jazzmuusikko, -säveltäjä, -sovittaja, -pedagogi ja -kapellimestari. Hän on työskennellyt alankomaalaisten, saksalaisten ja suomalaisten big bandien ja muiden kokoonpanojen parissa ja toiminut opettajana Helsingin pop- ja jazzkonservatoriossa. Halkosalmi on kotoisin Pyhäjärveltä Pohjois- Pohjanmaalta. Hän opiskeli ensin pasuunansoittoa klassisen musiikin tyyliin, kunnes vaihtoi kitaraan ja valmistui 1998 Helsingin pop- ja jazzkonservatoriosta, jossa toimi myös opettajana vuosina 1999–2008.Veli-Matti ”Vellu” Halkosalmi biografia, Jazz Finland -sivusto, Suomen Jazzliitto 2013. Viitattu 26.1.2014. Vuonna 2005 Halkosalmen teossarja Arctic Blues saksofonisti Jukka Perkolle ja alun perin Hollannin radion Metropole Orchestralle kantaesitettiin useissa maissa, muun muassa Yhdysvalloissa ja Suomessa. Vuonna 2007 Halkosalmen teos Solo Flight voitti Imatra Big Band Festivalin Esko Linnavalli -sävellyskilpailun ja nousi myös yleisön suosikiksi.Vellu Halkosalmi: Solo Flight, levyarvostelu , Jazzrytmit.fi. Viitattu 26.1.2014. Vuonna 2008 Halkosalmi, Perko ja saksalainen WDR Big Band toteuttivat projektin Finnish Folk Music and Tango. Samana vuonna sai kantaesityksensä Halkosalmen teossarja Mystery kitaristi Teemu Viinikaiselle ja Lapin kamariorkesterille. Halkosalmi on työskennellyt myös muun muassa Lahti Sinfonian, UMOn sekä Espoo ja Jyväskylä Big Bandien kanssa. Alankomaalaisia yhteistyökumppaneita ovat olleet Brass Band Schoonhoven ja Gustav Klimt -jousikvartetti.Iiro Rantala & Espoo Big Band plays Vellu Halkosalmi , April Jazz 2014. Viitattu 26.1.2014. Vuonna 2008 Halkosalmi toimi sovittajana, kapellimestarina ja tuottajana Kauko Röyhkän ja Mikkelin kaupunginorkesterin albumilla Zaia. Vuonna 2013 Halkosalmi esitti Quincy Jonesin levytyksistä ylös kirjoittamiaan ja Jonesilta henkilökohtaisesti saamiaan bigband-sovituksia UMOn ja Turku Jazz Orchestran kanssa.This Is How I Feel About Jazz – UMO Plays Quincy Jones , UMO 2013. Viitattu 27.5.2015.Talo- Oksala, Eija: Vellu Halkosalmi & TJO yhteistyössä Quincy Jonesin kanssa , Jazzrytmit 14.05.2013. Viitattu 27.5.2015. ==Kirjallisia teoksia== *Tohtori Toonika, säveltapailun ja nuottikirjoituksen oppikirja yhdessä Pasi Heikkilän kanssa, Otava 2005. ISBN 9789511199229.Tohtori Toonika, Pasi Heikkilä, Veli- Matti Halkosalmi , adlibris.fi. Viitattu 26.1.2014. ==Levytyksiä== *Vellu Halkosalmi and the Metropole Orchestra Big Band: Solo Flight (CD-R, MP3, 2009) ==Lähteet== ==Aiheesta muualla== *Vellu Halkosalmi Discogs-sivustolla Luokka:Suomalaiset kapellimestarit (viihdemusiikki) Luokka:Suomalaiset jazzmusiikin säveltäjät Luokka:Suomalaiset jazzmuusikot Luokka:Vuonna 1971 syntyneet Luokka:Elävät henkilöt Luokka:Suomalaiset musiikkipedagogit
Sergei Lavrenov

Sergei Lavrenov (, 1. helmikuuta 1972 Valko-Venäjä) on valkovenäläinen painonnostaja ja olympiamitalisti. Seuratasolla Lavrenov edustaa Dynamo Mahilyowia. Hän on edustanut maataan olympiatasolla kaksi kertaa. Sydneyssä 2000 hän otti pronssia miesten painonnoston kevyeessä sarjassa ja Ateenassa 2004 hän sijoittui samassa sarjassa kuudenneksi. == Lähteet == Luokka:Valkovenäläiset painonnostajat Luokka:Valkovenäläiset olympiamitalistit Luokka:Vuonna 1972 syntyneet Luokka:Elävät henkilöt
Terataspis

Terataspis on sukupuuttoon kuollut devonikaudella elänyt trilobiittisuku, joka kuuluu lahkoon Lichida ja heimoon Lichidae. Sukuun kuuluu laji Terataspis grandis (nimen merkitys: ”suuri hirviömäinen kilpi”), jonka pituus on todennäköisesti noin 600 mm. Laji tunnetaan erillisistä tukirangan palasista. Se on yksi suurimmista tunnetuista trilobiittilajeista. Terataspisin ruumista koristivat useat pitkät piikit, ja se saattoi olla useiden trilobiittien tavoin kuolleen aineksen syöjä tai ehkäpä opportunistinen peto. == Lähteet == * ISBN 9780595624614 === Viitteet === Luokka:Trilobiitit
Gennadi Oleštšuk

Gennadi Oleštšuk (, 6. joulukuuta 1975 Valko-Venäjä) on valkovenäläinen painonnostaja ja olympiamitalisti. Hän on edustanut maataan olympiatasolla yhden kerran ja ollut tuolloin myös mitaleilla saavuttaessa Sydneyssä 2000 pronssia miesten painonnoston höyhensarjassa. == Lähteet == Luokka:Valkovenäläiset painonnostajat Luokka:Valkovenäläiset olympiamitalistit Luokka:Vuonna 1975 syntyneet Luokka:Elävät henkilöt
Ersa

Ersa () on kreikkalaisessa mytologiassa Zeuksen ja Selenen (tai toisten lähteiden mukaan Eosin) lapsi. Ersan sisaruksia ovat Pandia ja Nemean leijona. Ersa on kasteen jumalatar. Jumalatar mainitaan Plutarkhoksen teoksissa Alkmanin runositaateissa. Luokka:Antiikin Kreikan jumalattaret
Hyyppärä

Hyyppärä voi viitata muiden muassa seuraaviin: * Hyyppärän rata, kapearaiteinen rautatie Hyvinkäällä * Hyyppärän harjualue, Natura 2000 -alue Salossa, Somerolla ja Lohjalla
Sonic Rivals 2

Sonic Rivals 2 on Sonic the Hedgehog -pelisarjaan kuuluva peli. Se on jatkoa pelille Sonic Rivals. Pelissä on myös mahdollista edeltäjänsä tapaan avata bonuspukuja, kunhan ensin tietyt vaatimukset on täytetty. == Pelattavuus == Pääasiallisesti Rivals 2 toimii aika samalla tavalla kuin edeltäjänsä, mutta tällä kertaa ei keskitytä pelkästään kisaamiseen vaan pelissä myös taistellaan toisia hahmoja tai aikaa vastaan. Myös pelattavia hahmoja on tällä kertaa enemmän. == Hahmot == *Sonic the Hedgehog *Shadow the Hedgehog *Knuckles the Echidna *Silver the Hedgehog *Metal Sonic *Miles "Tails" Prower *Espio the Chameleon *Rouge the Bat Luokka:PlayStation Portable -pelit Luokka:Sonic the Hedgehog -pelit Luokka:Vuoden 2007 videopelit
Sulatto

Sulatto voi tarkoittaa seuraavia: *sulatto, valimon osa, metallinsulatuslaitos *Sulatto, nuorisotapahtuma Raahessa *Sulattofestivaali Karkkilassa.
Ylimaan taistelu

Ylimaan taistelu 7.–10. lokakuuta 1944 käyty Lapin sodan taistelu. Kiimingistä edennyt kenraalimajuri Ruben Laguksen johtama panssaridivisioona kohtasi Puolangalta edenneen eversti Albert Puroman johtaman 6. divisioonan Pudasjärvellä. Nämä joukot koostettiin yhteen ryhmä Lagukseksi, jolle ylipäällikkö Mannerheim antoi käskyn jatkaa etenemistä kohti Rovaniemeä. Etujoukoksi muodostettiin taisteluosasto Hynninen. Ensimmäinen taistelukosketus saksalaisiin saatiin jo 2.10. Varsinaiset taistelut alkoivat 7.10. kun taisteluosasto Hynninen koukkasi Portimojärven länsipuolelta saksalaisten selustaan. Tien suunnasta hyökkäsi viides jääkäripataljoona. Saarrosyrityksistä huolimatta eversti Emil Schulerin johtaman vuoristojääkärirykmentti 218:n onnistui jatkaa vetäytymistään. Saksalaiset onnistuivat puolustukselle suotuisassa maastossa aiheuttamaan aktiivisesti hyökkääville suomalaisjoukoille tappioita ja estämään saarrosyritykset. Ranuan Palovaaraan on pystytetty taistelun muistomerkki. Muistomerkin on suunnitellut professori Ensio Seppänen ja se paljastettiin 29. elokuuta 1982. Muistomerkissä lukee: ”Ylimaa 7. – 9.10.1944. Näillä kankailla taistelivat jääkäriprikaatin miehet saksalaisen vuoristoarmeijan osastoja vastaan.” Muistomerkin lähimaastossa on myös retkeilyreitti ”Taisteluiden polku”. ==Lähteet== Luokka:Lapin sodan taistelut Luokka:Vuoden 1944 sotahistoria Luokka:Ranua
Leonid Bedarev

Leonid Vladimirovitš Bedarev (, s. 14. heinäkuuta 1979) on kazakstanilainen jääpalloilija, pelipaikaltaan hyökkääjä. Bedarein kasvattajaseura on nykyinen Akžaiyk, Uralsk, missä hän pelasi neljän kauden ajan vuosina 1995–1999 ennen siirtymistään Lokomotiv Orenburgin riveihin kausiksi 1999–2001. Sen jälkeen hän palasi kaudeksi 2001–2002 Uralskiin Karachaganaan. Sen jälkeen kaudesta 2002 lähtien hän on pelannut Start Nizhi-Novgorodissa Venäjän jääpallon pääsarjassa. Koska entisen Neuvostoliiton seuraajavaltioilla on yhteinen menneisyys, toisen seuraajavaltion passin saaminen oli Bedareville mahdollista. Niinpä Bedarev edusti aikuisiällä Kazakstania kaudesta 1998 lähtien. Hän on ollut voittamassa pronssia neljä kertaa. Kaikkiaan Bedarev on pelannut yhdeksän MM-kisat. ==Saavutukset== Seurajoukkueissa * Seuransa Start Nižni Novgorodin paras pelaaja kausilla 2009–2010, 2010–2011 ja 2011–2012. Maajoukkueessa * 4 MM-pronssia: 2012, 2013, 2014 ja 2015 ==Lähteet== * Bedarev Bandysidan-tietokannassa * Bedarev rusbandy.ru-tietokannassa Luokka:Kazakstanilaiset jääpalloilijat Luokka:Vuonna 1979 syntyneet Luokka:Elävät henkilöt
Anna Hitrik

Anna Hitrik (, , s. 25. heinäkuuta 1980, Tšeljabinsk) on valkovenäläinen näyttelijä ja laulaja. Hän on Janka Kupalan kansallisen akateemisen teatterin näyttelijöitä ja tehnyt lukuisia rooleja teatterissa sekä vuodesta 2004 lähtien myös elokuvissa ja tv-sarjoissa. Anna Hitrik toimii myös laulajana Sounduk- () ja Detidetei-ryhmissä (). ==Lähteet== ==Aiheesta muualla== * Sounduk (sounduk.by) * Detidetei: Hitnik Anna Sergejevna (detidetey.com) Luokka:Valkovenäläiset näyttelijät Luokka:Valkovenäläiset laulajat Luokka:Vuonna 1980 syntyneet Luokka:Elävät henkilöt
Kivimaa (täsmennyssivu)

Kivimaa tarkoittaa seuraavia: *Kivimaa, Lahden kaupunginosa *Kivimaa, Kustavin pääsaari *Kustavi, entinen Kivimaa, Suomen kunta *Kivimaan kaivos, kultakaivos Tervolassa ==Sukunimi== *Arvi Kivimaa (1904–1984), suomalainen kirjailija, runoilija ja teatteriohjaaja *Eero Kivimaa (1911–1998), suomalainen tekniikan tutkija ja professori *Olavi Kivimaa (1909–1998), suomalainen arkkitehti *Paula Kivimaa, suomalainen ympäristötieteilijä ja tutkimusprofessori
Eero Kivimaa

Eero Mikael Kivimaa (8. syyskuuta 1911 Metsämaa – 27. joulukuuta 1998) oli suomalainen tekniikan tutkija. Hän oli Teknillisen korkeakoulun puun mekaanisen teknologian professori 1961–1974. Hän kehitti erityisesti kehyssahan rakennetta.Facta2001, WSOY 1981, 8. osa, palsta Kivimaa valmistui ylioppilaaksi 1930, diplomi-insinööriksi 1937 ja tekniikan tohtoriksi 1951. Hän oli maataloushallituksessa vt. mieskotiteollisuuden tarkastaja 1940–1944, Valtion teknillisen tutkimuslaitoksen tutkimusinsinööri 1944–1961, Teknillisen korkeakoulun puun mekaanisen teknologian assistentti 1939–1940, 1945–1946, dosentti 1952–1961 ja professori 1961–1974 sekä puunjalostusosaston johtaja 1961–1965.Kuka kukin on 1978 (Runeberg.org) == Lähteet == Luokka:Teknillisen korkeakoulun professorit Luokka:Suomalaiset professorit Luokka:Suomalaiset insinöörit Luokka:Vuonna 1911 syntyneet Luokka:Vuonna 1998 kuolleet
Andrei Bahdanovitš

Andrei Viktaravitš Bahdanovitš (, ; 15. lokakuuta 1987 Jalizava, Asipovitšyn piiri, Mahiljoun alue, Valko-Venäjän SNT) on valkovenäläinen ratameloja sekä lajin olympiavoittaja. Bahdanovitš voitti Pekingissä 2008 olympiakultaa ratamelonnan kanadalaisessa kaksikossa 1 000 metrin matkalla. Samassa lajissa hän oli Lontossa 2012 hopealla. Ratamelonnan maailmanmestaruuskilpailuissa Bahdanovitš on voittanut kultaa (kanadalainen nelikkö 200 m, 2009), hopeaa (kanadalainen kaksikko 1000 m, 2010) sekä pronssia (kanadalainen nelikko 1000 m, 2006 ja 200 m, 2019). EM-kilpailuissa hän on saavuttanut kolme kultaa, viisi hopeaa ja viisi pronssia sekä Euroopan kisoista yhden kullan. == Lähteet == Luokka:Valkovenäläiset melojat Luokka:Valkovenäläiset olympiavoittajat Luokka:Vuonna 1987 syntyneet Luokka:Elävät henkilöt
Aljaksandr Bahdanovitš

Aljaksandr Viktaravitš Bahdanovitš (, ; 29. huhtikuuta 1982 Jalizava, Asipovitšyn piiri, Mahiljoun alue, Valko-Venäjän SNT) on valkovenäläinen ratameloja sekä lajin olympiavoittaja. Bahdanovitš voitti Pekingissä 2008 olympiakultaa ratamelonnan kanadalaisessa kaksikossa 1 000 metrin matkalla. Samassa lajissa hän oli Lontossa 2012 hopealla. Ratamelonnan maailmanmestaruuskilpailuissa Bahdanovitš on voittanut kultaa (kanadalainen nelikkö 200 m, 2009), kaksi hopeaa (kanadalainen nelikko 1 000 m, 2001; kanadalainen kaksikko 1 000 m, 2010) ja kolme pronssia (kanadalainen nelikkö 200 m, 2002; kanadalainen nelikkö 200 m, 2005; kanadalainen nelikko 1 000 m, 2006). Bahdanovitšin parina olympialaisissa on toiminut hänen veljensä, Andrei Bahdanovitš. == Lähteet == Luokka:Valkovenäläiset melojat Luokka:Valkovenäläiset olympiavoittajat Luokka:Vuonna 1982 syntyneet Luokka:Elävät henkilöt
Antti Pirtinheimo

Antti Matias Pirtinheimo (vuoteen 1935 Pihlgren; 15. helmikuuta 1928 Kauhava – 10. helmikuuta 2013 Helsinki) oli suomalainen jazzmuusikko. 1940–50-luvulla Pirtinheimo valittiin Rytmi-lehden äänestyksessä kymmenenä vuonna Suomen parhaaksi tenorisaksofonistiksi.Jukka Haavisto: Antti Pirtinheimo. Pomus.net. Viitattu 26.1.2014. Pirtinheimo syntyi kauhavalaiseen maanviljelijäperheeseen, joka sivutoimenaan valmisti kangaspuita. Kun Antti tuli kouluikään 1930-luvun puolivälissä, perhe muutti Helsingin seudulle. Pirtinheimon isä ja äidin veljet olivat alueella tunnettuja kansanmuusikkoja. Perheen pojat kiinnostuivat klarinetin ja saksofonin soitosta ja perustivat Tor Sundellin nimellä kulkeneen tanssiyhtyeen. Pirtinheimon seuraava kokoonpano oli Olle Lindströmin iso orkesteri, jossa hän alkoi erikoistua tenorisaksofonin soittoon. Sotien jälkeen Pirtinheimo liittyi rumpali Ossi Aallon sekstettiin, joka oli yksi Suomen ensimmäisistä cool jazz -kokoonpanoista ja pääsi myös levyttämään. Rytmi-lehden äänestyssarjojen voittajista koottiin 1950 The Finnish All Stars, joka esiintyi myös Ruotsissa ja teki levyn. Vuonna 1958 Pirtinheimo kutsuttiin Jorma Weneskosken kvintettiin, jossa viihtyi vuoteen 1964 asti. Päivätyönään Pirtinheimo toimi mainostoimisto Erva-Latvalan yhteystehtävissä. Mainosalalla menestyivät myös yhtyeen vibrafonisti Jukka Haavisto ja sähkökitaristi Sami Ahokas, ja yhtyeen toiminta hiipui päivätöiden paineessa. Vasta 1980-luvun lopulla Pirtinheimo palasi aktiivisemmin soittolavoille ravintola Kappelin jamitilaisuuksien kautta. Hän teki äänityksiä Rolf Kronqvistin ja Helena Siltalan kanssa. Eläkepäivinään hän viihtyi Espanjassa, jossa soitti usein suomalaismuusikoista muodostetussa Andalusian Swing Bandissä.Haavisto, Jukka: Jazzin ja mainonnan taitaja Antti Pirtinheimo 1928–2013. Jazzrytmit 15.03.2013. Viitattu 26.1.2014. Vuonna 2004 Antti Pirtinheimo palkittiin Imatran big band -festivaaleilla Jazzlegenda- palkinnolla. ==Levytyksiä== * Ossi Aalto Sextet (1951): Embryo / Blue Moon, SÄLP 665 * The Finnish All Stars (1951): Pakaste / Barit RILP 7045 * Helena Siltala, Antti Pirtinheimo & Rolf Kronqvist (1996): Remembering The Good Old Jazz Days, RKCD 2 ==Lähteet== Luokka:Suomalaiset jazzsaksofonistit Luokka:Vuonna 1928 syntyneet Luokka:Vuonna 2013 kuolleet